**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/19441-1/2025

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. szeptember 25-ei rendes nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

A közterületek használatáról szóló 28/2005. (XII. 15.) önkormányzati rendelet (a továbbiakban: Ör.) módosítását kezdeményezem.

1.

Javaslom, hogy Hévíz Város Önkormányzat Képviselő-testülete a Hévízgyógyfürdő felújítása miatt 2025 október 1-től 2026. március 31-ig térítésmentes közterület-használatot biztosítson. Ezzel támogatja a kereskedő és vendéglátó vállalkozásokat, valamint a rendeltetésétől eltérő közterületet használó lakosságot.

2.

Az utcazenélés lakossági bejelentések, panaszok miatt a Rákóczi utca területére korlátozódik. A kórházban tartózkodó betegeket zavarta a pihenésükben. Valószínűsíthető, hogy a Rákóczi utcában az utcazene megnöveli az utca forgalmát és ezáltal a kereskedő vállalkozások bevétele is nő.

A rendelettervezetet általános indokolása:

A rendelet tárgya az Ör. határozott időtartamban díjmentesség hatályba helyezése

A rendelettervezetet részletes indokolása:

1. § A rendelet 12/C §-al való kiegészítés meghatározása.

2. § A rendelet 18/C § (4.) bekezdéssel való kiegészítés meghatározása.

3. § A rendelt 1. melléklet módosítása.

4. § Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét. A véleményezés megkérése megtörtént, a Zala Vármegyei Kereskedelmi és Iparkamara véleménye az ülésen fog ismertetésre kerülni.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

Hévíz Város Önkormányzat Képviselő-testületének

../2025. (IX. 25.) önkormányzati rendelete

a közterületek használatáról szóló 28/2005. (XII. 15.) önkormányzati rendelet módosításáról

[1] Hévíz Város Önkormányzat Képviselő-testülete a Hévízgyógyfürdő felújítása miatt a rendelet módosítás szerinti időtartamra térítésmentes közterület-használatot biztosít.

[2] Hévíz Város Önkormányzatának Képviselő-testülete a gazdasági kamarákról szóló 1999. évi CXXI. törvény 37. § (4) bekezdése alapján a Zala Vármegyei Kereskedelmi és Iparkamara, véleményének kikérésével az Alaptörvény 32. cikk (2) bekezdésében meghatározott eredeti jogalkotó hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. §

A közterületek használatáról szóló 28/2005. (XII. 15.) önkormányzati rendelet a következő 12/C. §-sal egészül ki:

„12/C. §

A közterület-használat 2025 október 1-től 2026. március 31-ig díjmentes a már hatályos és a hatálybalépést követően induló közterület-használatokra. A közterület-használat továbbra is engedélyköteles. A hatályos közterület-használati engedéllyel rendelkezők vonatkozásában a díjmentesség külön kérelem nélkül hivatalból érvényesítésre kerül. A közterület-használó kérelmére a díjmentes időszakra vonatkozó közterület-használati díj visszafizetésre kerül.”

2. §

A közterületek használatáról szóló 28/2005. (XII. 15.) önkormányzati rendelet 18/C. §-a a következő (4) bekezdéssel egészül ki:

„(4) Utcazenélésre engedély a Rákóczi Ferenc utcára adható ki.”


3. §


A közterületek használatáról szóló 28/2005. (XII. 15.) önkormányzati rendelet 1. melléklete helyébe az 1. melléklet lép.

4. §

Ez a rendelet 2025. október 1-jén lép hatályba.

|  |  |
| --- | --- |
| dr. Tüske Róbert jegyző | Naszádos Péter. polgármester |





**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: a közterület-használati díjak időszakos csökkentése és utcazenélés támogatása

**Költségvetési hatása**: - közterület használatából beszedett díjak csökkenése

**Környezeti, egészségi hatása**: -

**Adminisztratív terheket befolyásoló hatása**: - hatályos közterület-használatok módosítása, díj törlése

**Egyéb hatása**: -

**A rendelet megalkotásának szükségessége**: A jogi norma egyértelmű jogalkalmazása növelése

**A rendelet megalkotása elmaradása esetén várható következmények**: -

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |